H-II Transfer Vehicle

ה-H-II Transfer Vehicle (מכונה ביפנית: こうのとり - חסידה לבנה, נהגה 'קואונוטורי') הנקראת בקיצור HTV היא חללית מטען לא מאוישת שפותחה על ידי הסוכנות היפנית לחקר החלל (JAXA) במטרה לתספק את הרכיב היפני "קיבו" של תחנת החלל הבינלאומית (ISS) ואת התחנה עצמה. JAXA החלה לתכנן את החללית בתחילת שנות ה-90, במטרה לשגר את המשימה הראשונה - HTV-1 ב-2001, אך רק 8 שנים לאחר מכן, ב-10 בספטמבר 2009, שוגרה החללית. חלליות ה-HTV משוגרות על גבי המשגר היפני H-II B. השם היפני של החללית (חסידה לבנה) נבחר מפני ש"החסידה הלבנה מסמלת את העברתם של דברים חשובים (כגון תינוקות), וזהו גם יעודה של החללית - לשאת מטען חשוב אל תחנת החלל הבינלאומית".

מבנה
200px|ממוזער|ימין|דיאגרמה של חללית ה-HTV. מימין לשמאל: מודול ההנעה, מודול האוויוניקה (מערכות ניווט ומערכות חשמליות), תא מטען לא מדוחס ותא מטען מדוחס (הכולל את מסוף העגינה).
200px|ממוזער|ימין|HTV-1 נעגנת לתחנת החלל הבינלאומית על ידי הזרוע הרובוטית קנדארם2.
250px|ממוזער|שמאל|HTV-2 כפי שצולמה על ידי מעבורת החלל דיסקברי במהלך משימת STS-133 במרץ 2011.
250px|ממוזער|שמאל|פנים תא המטען המדוחס של HTV-1.
אורכה של חללית ה-HTV הוא 9.8 מטרים (כולל נחירי הפליטה של המנוע) וקוטרה 4.4 מטרים. משקלה הכולל של החללית בעת שיגורה הוא 10.5 טון, מתוכם כ-6 טון מטען. בדומה לחלליות ה-ATV של סוכנות החלל האירופאית, חלליות ה-HTV נושאות יותר מפי שניים מטען מאשר חלליות הפרוגרס של סוכנות החלל הרוסית. עם זאת, ה-HTV משוגרת לעיתים נדירות הרבה יותר, ואין לה מערכת עגינה אוטומטית כמו זו שיש לחלליות הפרוגרס וה-ATV. במקום זאת, החללית מתקרבת אל תחנת החלל הבינלאומית בשלבים, כאשר בכל שלב צוות התחנה או צוות הבקרה בכדור הארץ מאשר את ההתקדמות לשלב הבא. עם ההגעה לשלב האחרון, מפעיל צוות התחנה את הזרוע הרובוטית קנדארם2 ה"לוכדת" את החללית ומעגנת אותה אל מודול הארמוני.

ל-HTV יש תא מטען לא מדוחס הניתן לגישה באמצעות זרוע רובוטית לאחר שהחללית נעגנה בתחנה. באמצעות הזרוע ניתן להעביר מטען מהתא הלא מדוחס היישר אל החלקים הלא מדוחסים של המודול היפני קיבו. לחללית יש גם תא מטען מדוחס היכול להכיל עד ל-8 "חבילות אספקה סטנדרטיות" (ISPR), אשר נפרקים על ידי צוות התחנה ללא צורך בלבישת חליפות חלל (עם פרישת מעבורות החלל של נאס"א ב-2011 הפכה ה-HTV לחללית היחידה היכולה לתספק את ה-ISS עם חבילות ISPR).

החללית בתצורתה הרגילה כוללת כאמור תא מטען לא מדוחס ותא מטען מדוחס, היכולים לשאת סך הכל עד ל-7,600 ק"ג. אורך שני תאי המטען בתצורה זו הוא 9.2 מטרים. ניתן גם לשגר את החללית עם שני תאי מטען מדוחסים, אך אז ניתן לשגר פחות מטען (רק 7,000 ק"ג) ואורך שני התאים מתקצר ל-7.4 מטרים.

מערכת ההנעה של חלליות ה-HTV כוללת 4 מנועים בעלי דחף של 500 ניוטון כל אחד ו-28 מנועים בעלי דחף של 110 ניוטון כל אחד. המנעים משמשים את החללית לבצע שינויי מסלול ותמרונים שונים כגון תמרוני ההיפגשות והעגינה בתחנת החלל הבינלאומית. המנועים פועלים על מונומת'ילהידרזין (MMH) כדלק ועל MON3 כמחמצן. שני סוגי המנועים מיוצרים על ידי חברת אירוג'ט. מנועי ה-110 ניוטון מבוססים על מנועי ה-R-1E ששימשו את מעבורות החלל ומנועי ה-500 ניוטון מבוססות על מנועי ה-R-4D של חלליות האפולו. ה-HTV נושאת כ-2,400 ק"ג דלק ומחמצן ב-4 מכלים הממוקמים במודול ההנעה הממוקם באחורי החללית.

במהלך התקופה בה עוגנת ה-HTV בתחנת החלל הבינלאומית היא מועמסת באשפה ופסולת מהתחנה. עם ניתוקה והרחקתה מתחנת החלל באמצעות הזרוע הרובוטית, מפעילה החללית את מנועיה ועוברת למסלול חדירה לאטמוספירה, בו היא נשרפת ומתפרקת, כאשר חלקים ממנה מתרסקים באוקיינוס השקט.

HTV-R
JAXA מתכננת להוסיף לחלליות ה-HTV קפסולת חדירה לאטמוספירה שתאפשר להחזיר מטען מתחנת החלל הבינלאומית אל כדור הארץ, שתחליף את תא המטען המדוחס של החללית. הקפסולה תוכל להחזיר לכדור הארץ עד ל-1.6 טון מטען. חללית ה-HTV בתצורה זו תיקרא HTV-R והיא לא תשוגר לפני 2017.

משימות
התאריכים מפורטים ב־UTC.
HTVשיגורמשגרעגינה ב־ISSעזיבת ה־ISSחדירה לאטמוספירהתוצאהHTV-110 בספטמבר 2009, 17:01H-II B F117 בספטמבר 2009, 22:2630 באוקטובר 2009, 15:021 בנובמבר 2009, 21:26 הצלחהHTV-222 בינואר 2011, 05:37H-II B  F227 בינואר 2011, 14:5128 במרץ 2011, 15:4630 במרץ 2011, 03:09 הצלחהHTV-321 ביולי 2012, 02:06H-II B  F327 ביולי 2012, 14:3412 בספטמבר 2012, 15:5014 בספטמבר 2012, 05:27 הצלחהHTV-43 באוגוסט 2013, 19:48H-II B  F49 באוגוסט 2013, 15:384 בספטמבר 2013, 16:207 בספטמבר 2013, 06:37 הצלחהHTV-519 באוגוסט 2015, 11:50H-II B  F524 באוגוסט 2015, 17:2828 בספטמבר 2015, 16:5329 בספטמבר 2015, 20:33 הצלחהHTV-69 בדצמבר 2016, 13:26H-II B  F613 בדצמבר 2016, 18:2428 בינואר 2017, 00:455 בפברואר 2017, 15:06 הצלחהHTV-722 בספטמבר 2018, 17:52H-II B  F727 בספטמבר 2018, 18:087 בנובמבר 2018, 20:3210 בנובמבר 2018, 21:14 הצלחהHTV-824 בספטמבר 2019, 16:05H-II B  F828 בספטמבר 2019, 14:091 בנובמבר 2019, 17:203 בנובמבר 2019, 02:09 הצלחהHTV-920 במאי 2020, 17:31H-II B  F925 במאי 2020, 12:1318 באוגוסט 2020, 17:3620 באוגוסט 2020, 07:07 הצלחהHTV-X12024H3 F3 מתוכנןHTV-X22024H3 מתוכנן

ראו גם

 ATV
 פרוגרס
 דרגון (חללית)
 דרגון 2 (חללית)
 סיגנוס (חללית)
 דרים צ'ייסר (חללית)

 קישורים חיצוניים 

 החללית באתר הרשמי של סוכנות החלל היפנית

הערות שוליים

קטגוריה:תוכנית החלל היפנית
קטגוריה:חלליות מטען ואספקה